આ અંગે હવામાન વિભાગના એડીજી એમ.મહાપાત્રના જણાવ્યા અનુસાર આ વખતે જે સાઈકલોન સર્જાવા જઈ રહ્યું છે તે એક દુર્લભ પ્રકારનું છે. તેનું કારણ એ છે કે આ વેધર સિસ્ટમ મ્યાનમાર તટ તરફ આગળ વધી રહ્યું હતું. પરંતુ ત્યાંથી આ વેધર સિસ્ટમ બીજી તરફ વળી ગયું અને તે ભારત તરફ ફંટાઈ ગઈ છે.આ અગાઉ પણ 2013માં માદી ચક્રવાતી તોફાનમાં પણ આ પ્રકારની જ ગતિવિધિ થઈ હતી. આમાં ખાસ વાત એ છે કે બંગાળની ખાડીમાં સર્જાયેલી આ સિસ્ટમ વધુ મજબૂત બની રહી છે. અને તે ચક્રવાતી તોફાનમાં ફેરવાઈ જશે તે ચોકકસ છે. અત્યાર સુધી મળેલી વિગતોના આધારે એવું અનુમાન લગાવી શકાય છે કે આ ચક્રવાત 27 તારીખે ઉત્તર-પશ્વિમ બંગાળની ખાડીમાં પહોંચી જશે.પરંતુ આ સાઈકલોન ઓડિશા તરફ કે પશ્વિમ બંગાળ તરફ આગળ વધશે કે કેમ તે ચોકકસ જાણવા મળ્યું નથી. સાઈકલોન સેન્ટરના જણાવ્યા અનુસાર આ અંગે આગામી 24 કલાકમાં સ્થિતિ વધુ સ્પષ્ટ થઈ જશે.